**Kulturno društvo Teater Grosuplje**

**GLEDALIŠČE ggNeNi**

[](http://www.zelnik.net/Novicomat/Upload/Images/15683/960-proracun-obcestne-svetilke-foto-matej-macek-1.jpg)

**Srečko Kosovel: PRORAČUN OBCESTNE SVETILKE**

Režija: Simona Zorc Ramovš, Jan Pirnat

**Igrajo: Lovrenc Škoda, Tjaša Furlan, Pia Žmuc, Tea Rozman, Ana Makovec**

Na gledališče poezije vas vabimo z besedami Srečka Kosovela: **»V meni se vrši velik prevrat. Ali v korist ali v škodo, ne vem. Vem pa, da je v mojem razvoju nujen in celo stopinja naprej. Kar sem delal doslej, je bilo samo iskanje, sedaj mislim, da se bom bolj približal razvojnim možnostim.«**

S predstavo Proračun obcestne svetilke člani gledališča **ggNeNi** mlajši sledijo Srečkovemu pesniškemu razvoju.

Pri tem ne sledijo vedno kronološkemu vrstnemu redu, ampak pesmi dopolnjujejo z utrinki iz pesnikovega življenja. S tem Kosovelovo bibliografijo prepletajo z njegovo biografijo.

**Gledališče ggNeNi, KD Teater Grosuplje**

Po koncu šolanja na OŠ Louisa Adamiča je nekaj filmskih navdušencev in prvih članov gledališča Hiša v sezoni 2010/11 ustanovilo gimnazijsko gledališko skupino –ggNeNi . Ker pronicljiva ustvarjalnost srednješolcev večinoma odteka v glavno mesto, je to gledališko druženje za Grosuplje posebej dragoceno.

Inovativni gledališki izraz terja dodatno izobraževanje, ki ga vežejo na sprotne produkcije.

**Predstava Proračun obcestne svetilke je na festivalu mladinskih gledališč Slovenije VIZIJE 2015 v Novi Gorici**

**prejela nagrado VIZIONAR za najboljšo predstavo v celoti.**

**sobota, 19. marca 2016, ob 19. uri**

**KULTURNI DOM DESKLE**

**Vstop prost.**

 **KULTURNO DRUŠTVO »SVOBODA« DESKLE**